CELEX: 32013R0863
Language: sl
Date: 2013-09-05 00:00:00
Title: Izvedbena uredba Komisije (EU) št. 863/2013 z dne 5. septembra 2013 o uvrstitvi določenega blaga v kombinirano nomenklaturo

7.9.2013   
            
            
               SL
            
            
               Uradni list Evropske unije
            
            
               L 240/17
            
         IZVEDBENA UREDBA KOMISIJE (EU) št. 863/2013
   z dne 5. septembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. septembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „modul ure v realnem času“) sestavljata monolitno integrirano vezje in kremenov kristal, ki sta pritrjena na kovinski okvir in vgrajena v plastično ohišje z merami približno 10 × 7 × 3 mm.
                  Izdelek deluje z nihajno frekvenco 32,768 kHz in z napajalno napetostjo med 2,7 in 3,6 V. Ima digitalni izhodni signal.
                  Izdelek se uporablja v različnih napravah kot vir urnega signala za določanje časovnih intervalov.
                  
                      (1) Glej sliko.
               
               
                  9114 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1(n) k XVI. oddelku ter besedilo oznak KN 9114 in 9114 90 00.
                  Ker je izdelek sestavljen iz monolitnega integriranega vezja in kremenovega kristala, ne izpolnjuje pogojev iz opombe 8(b) k poglavju 85. Uvrstitev pod tarifno številko 8542 je zato izključena.
                  Izdelek zagotavlja urni signal za določanje časovnih intervalov, kar je področje poglavja 91.
                  Uvrstitev pod tarifno številko 9110 je prav tako izključena, saj izdelek nima vseh potrebnih elementov, da bi se lahko štel za nekompletni urni mehanizem, in ni montiran (glej tudi pojasnjevalne opombe harmoniziranega sistema k tarifni številki 9110, tretji odstavek).
                  Izdelek je zato treba uvrstiti pod oznako KN 9114 90 00 kot drugi deli ur (glej tudi pojasnjevalne opombe harmoniziranega sistema k tarifni številki 9114, (A), točka (8)).
               
            
         
      
         (1)  Slika je zgolj informativna.